Par n'altra estension del signifegà, el pensièr de paxe come ""mancansa de turbia"" el xé daspò pasà dai canpi sociołòxico e połìtego a queło individual en sénso anca sicòlogico, tołéndo el signfegà de paxe del'ànema o paxe drénto, un stato equiete del'ànema umana vista come mancansa de agitasion. Sta paxe drénto ła gera studiada dai antighi che ła ciamava en difarente maniere: eutimia (en Demòcrito), aponia (en Epicuro), atarassia ('ntei Stòisi). En ètiche de ancó se parla de eireneusi.

El clima el xe ła condision carateristega de'l atmosfera in prosimità de ła superfise terestre su na data rejon jografica. A diferensa de'l tenpo atmosferego, che el se riferise a łe condision atmosfereghe atuałi e a łe variasion de łe 'stese inte'l arco de un par de setimane, el clima el se riferise a'l longo periodo: dixemo che 'l xe na media de łe condision atmosfereghe che łe vien oservae so un dato posto durante svariati ani.

'Ntel 1990 el pasa ala Formula 3000 col team Mansell-Madgwick rivando nono en clasifega final. L'ano seguente el pasa al team Miku Earle's 3001 col qual el vinse 'na gara, e giunge sesto 'ntela clasifega general. 'Ntel 1992 core par la DAMS, otegnendo anca in 'sta stagion 'na vitoria.

I bosimani che i ga visù en te le paludi de el delta de l’Okavango i ga canbià stile de vita e i xe diventà pastoralisti. Ancò i khoisan i xe sirca 50 000, so na popolasion de on milion e mezo.

Ogni canpana metesta su 'n canpanil la è dedicada a un o pì Santi e la à sù decoražion a tema. In pì, quasi senper le à sù inscrižion par latin o par la parlada uficial de 'l posto che le reguarda al an de fusion, al nome de 'l fondidor e qualche olta anca de quei che, co oferte varie, i à contribuì a la fusion de quel bronđo.

Soło i mastri verièri, infrà quei chei no gera nòbiłi, i podeva maridarse co fie de patrisi. Ła Repùblica infati, ła ga bandixà un decreto, daspò łe cagnare capitae 'ntel Magior Consegio de Muran, chel deciarava sitadini muranéxi soło quei chei fuse nasùi 'ntel'ìxoła o'i gavese cronpà edifisi in sta qua. 'Ntel 1602, el podestà Barbarigo, 'ntel censir i ixołani, el ga sièlto de scrìver un Libro d'Oro. Per èser scriti drénto bixognava averghe el consénso de ła Repùblica, roba che no ła gera né sénplexe né breve. Chi nol rexultava iscrito no'l podeva svolxer un qualche tipo de łavoro da verièr, no'l partesipava ai conségi e no'l deponeva de tuti i altri vantagi acordai ai sitadini muranéxi.

El 2 de diçenbre 2004 el xe diventà el Primo Ministro deła Łetonia. Kalvītis prima el ga guidà on governo de coałision insieme al Partito deła Nova Era, a ł'Union dei Verdi e dei Contadini e al Primo Partito deła Łetonia. Nte ł'apriłe 2006 el Partito deła Nova Era el ga łasà el governo e Kalvītis el conduxe on governo de coałision de minoransa basà sui altri tre partiti.

Muran ła xé stada un dei tanti séntri fondai da èxułi de Altin durante łe invaxion barbàreghe. Secondo ła tradision, el topònimo el vegniria fora da Ammuriana, na de łe porte de ła sità mare.